Pe3

PE3 merupakan sebuah filem komedi aksi Malaysia 2012 yang ditayangkan pada 18 Oktober 2012 di Malaysia.

Sinopsis
Mengisahkan tentang sebuah geng rompakan yang terkenal di Pulau Pinang yang diketuai oleh Megat (Farid Kamil). Megat seorang yang cekap dalam merancang strateginya sehingga pihak polis tidak berjaya menangkapnya. Megat mempunyai seorang adik perempuan, Lina (Diana Amir) yang amat disayanginya kerana hanya Lina sahajalah keluarganya yang tinggal di dunia ini. Lina langsung tidak tahu mengenai kegiatan abangnya.

Berlaku satu cubaan ragut terhadap Lina yang mana Lina telah diselamatkan oleh Fumi (Kamal Adli). Fumi merupakan seorang anak muda yang mempunyai masalah wang dan sering di kejar Ah Long.
Pertemuan pertama dengan Lina telah membibitkan perasaan sayang dan cinta diantara mereka sehingga mahu berkahwin. Megat yang sayangkan adiknya terpaksa menerima Fumi sebagai adik iparnya.

Megat mula menunjukkan dunianya yang sebenar kepada Fumi. Megat dan Fumi berkerjasama dalam melakukan rompakan namun setiap rompakan mereka berjaya dipatahkan oleh pihak polis. Megat mula mengesyaki bahawasanya terdapat pengkhianat dalam gengnya sendiri. Keadaan mula huru hara di antara mereka, namun Megat dengan bongkaknya teruskan juga kegiatan dan akhirnya menjadi buruan polis sehingga banyak nyawa yang melayang kerana kedegilannya.

Pelakon

Pelakon utama
 Farid Kamil sebagai Megat, ketua kumpulan perompak. Abang kepada Fyza dan Lina. 
 Kamal Adli sebagai Inspektor Fumi, pegawai polis undercover yang menyertai kumpulan perompak yang diketuai oleh Megat. Suami kepada Lina
 Diana Amir sebagai Lina, adik kepada Megat dan Fyza. Isteri kepada Fumi
 Along Eyzendy sebagai Along, orang kanan Megat. 
 Taiyuddin Bakar sebagai Chat, orang kanan Megat

Pelakon pembantu
 Soya sebagai Chendol/Koperal Polis
 Fyza Kadir sebagai Fyza (Isteri Abang Kawasan) adik kepada Megat & kakak kepada Lina
 Nik Amir Azafiq sebagai Afiq (Abang Kawasan) 
 Jeff Beh sebagai Jerry, master hacker yang diculik oleh Chat dan Along demi memperkuatkan misi rompakan kumpulan mereka. 

Penampilan khas
 Tauke Jambu sebagai Nelayan 1
 Yus Jambu sebagai Nelayan 2 (Pak Joko) 
 Insp. Nazaruddin Abdul Razak sebagai Pemandu Lori Kontena 
 Pancho sebagai Pelanggan Kereta Gila
 David Teo sebagai ASP Polis

Lihat juga
 Filem Malaysia tahun 2012

Pautan luar


Kategori:Filem Malaysia tahun 2012
Kategori:Filem bahasa Melayu
Kategori:Filem arahan Farid Kamil